Zeuthen blev i 1975 udpeget som det hidtil yngste medlem af formandskabet for [[Det Økonomiske Råd]], mere uformelt kendt som de økonomiske vismænd. I perioden 1978-83 var han overvismand. I en periode på 16 år (1991-2007) var han formand for repræsentantskabet og bestyrelsen i Danmarks Nationalbank.<ref name=berl/> I 1992 var han formand for det meget omtalte Zeuthen-udvalg, der var nedsat for at komme med forslag til, hvordan man kunne nedbringe arbejdsløsheden. I denne sammenhæng blev han karakteriseret som en "økonomisk Holger Danske", hvilket udover hans faglige kompetencer og position nok også hentød til hans store fuldskæg.<ref name=berl/> Han har desuden været formand for [[Danmarks Miljøundersøgelser]] (til 2004) og [[Transportrådet]] (til 2002) og været medlem af [[Det Samfundsvidenskabelige Forskningsråd]]. Senere blev han bestyrelsesformand for [[Odder Gymnasium]].<ref name=kd/>
Levende_personer Personbillede_savnes Matematik